Koloman Moser

**Koloman Moser**, nado o 30 de marzo de 1868 e finado o 18 de outubro de 1918, foi un artista austríaco que exerceu unha influencia considerable na arte gráfica do século XX. Foi un dos artistas máis destacados do movemento da Secesión vienesa e cofundador da Wiener Werkstätte.

Moser deseñou unha gran variedade de obras de arte e produtos, incluíndo libros e obras gráficas desde selos de correos ata viñetas de revistas; moda; vidreiras, porcelanas e cerámicas, vaixelas, xoiaría e mobiliario.

## Traxectoria 
Moser naceu en Viena en 1868 dos pais Josef e Thresia Moser (de solteira Hirsch); era o maior de tres irmáns, estudou na Wiener Akademie e na Kunstgewerbeschule, onde exerceu como profesor a partir de 1899. En 1901 publicou unha serie de tres volumes titulada *Die Quelle* ("A fonte") con deseños de decoracións para superficies planas, tapices, papel de parede e tecidos.

En 1903, Moser e o seu colega Josef Hoffmann fundaron a Wiener Werkstätte, cuxos estudos e artesáns producían unha serie de produtos domésticos con deseños estéticos e funcionais. En 1904, creou o mosaico dunha ábsida e as vidreiras para a Kirche am Steinhof de Viena, e deseñou a decoración da Casa Medallion dos Edificios Linke Wienzeile para o arquitecto Otto Wagner.

En 1905, xunto con Gustav Klimt, separouse da Secesión vienesa. O mesmo ano, casou con Editha Mautner von Markhof, unha artista filla dunha das grandes fortunas da industria austríaca. Debido a conflitos internos e problemas financeiros non conseguiu reorganizar a Werkstätte, Moser retirouse da Wiener Werkstätte en 1907.

Moser enfermou de cancro de gorxa en 1916. A correspondencia con Alfred Roller detallou a desesperación de Moser sobre quen sucedería no seu cargo na Universidade de Artes Aplicadas de Viena. Moser morreu o 18 de outubro de 1918; foi enterrado tres días despois no cemiterio de Hietzing.

### Legado 
Moser foi un dos deseñadores da principal revista de arte astríaca *Ver Sacrum*. Esta revista de arte prestou moita atención ao deseño e foi deseñada principalmente por Moser, Gustav Klimt e Josef Hoffmann.

Un dos deseños máis destacados de Moser na Igrexa de Steinhof foi seleccionado como motivo principal dunha das moedas de coleccionistas en euros máis famosas: a moeda conmemorativa da Igrexa de Steinhof de 100 euros , acuñada o 9 de novembro de 2005. No reverso da moeda, pódese ver a vidreira de Koloman Moser sobre a entrada principal. No centro da fiestra está Deus Pai sentado nun trono. A vidrieira está flanqueada por un par de anxos de bronce en estilo Jugendstil, deseñados orixinalmente por Othmar Schimkowitz.

O 3 de maio de 2010, Swann Galleries poxou o terceiro volume de *Die Quelle*, que contén 30 dos deseños decorativos. Cada placa era de dobre cara, cun deseño de cor por un lado e un deseño en branco e negro polo outro. Vendeuse por un prezo récord de poxa de 12.600 dólares.

Para conmemorar o centenario da súa morte, o Museo de Artes Aplicadas de Viena (MAK) homenaxeou a Moser cunha das exposicións individuais máis completas ata a data (19 de decembro de 2018-22 de abril de 2019).

## Galería 

Ficheiro:Bookcase - LACMA M.2003.29.jpg|Estante de libros
Ficheiro:Koloman Moser - Inlaid Armoire from the Eisler-Terramare Apartment Bedroom - Google Art Project.jpg|Armería con incrustracións de madeira
Ficheiro:Armchair, Der reiche Fischzug (The Rich Catch of Fish) LACMA M.2000.180.39 (2 of 2).jpg|Cadeira
Ficheiro:Kolo Moser - Möbel-Entwurf3 - 1903.jpeg|Deseño de armario (1903)
Ficheiro:Koloman Moser 007.jpg|Poster de *Frommes Kalender*, litografía a color (1899)
Ficheiro:Koloman Moser 005.jpg|*Venus no Grotto* (c. 1914)
Ficheiro:Kolo Moser - Abimelech - 1899.jpeg|Pintura '*Ambilech*' para Joh. Backhausen & Söhne (1899)
Ficheiro:Kolo Moser - Garten mit Springbrunnen - 1911.jpeg|Pintura (1911)
Ficheiro:Kolo Moser - Blühender Kastanienbaum - ca1912.jpeg|Pintura (1912)
Ficheiro:Kolo Moser - Bühnenbildentwurf für „Das Phantom“1.jpeg|Deseño dun conxunto para "*Das Phantom*"
Ficheiro:Kolo Moser - Franz Joseph1 - 1908.jpeg|Emperador Francisco Xosé nun selo de correos (1908)
Ficheiro:Kolo Moser - 50 Kronen-Banknote - 1911.jpeg|50 coroas austrohúngaras  (1911)

## Notas